**ხარაგაულის მუნიციპალიტეტის საკრებულოს ეკონომიკის, ქონების მართვისა და ინფრასტრუქტურულ საკითხთა კომისიის ანგარიში გაწეული მუშაობის შესახებ 2018 წლის ივლისი 2019 წლის აგვისტო.**

კომისია მუშაობას წარმართავს საქართველოს ორგანული კანონის „ადგილობრივი თვითმმართველობისკოდექსი“-ს, ხარაგაულის საკრებულოს დებულების და კომისიის დებულების შესაბამისად. კომისია დაკომპლექტებულია15 დეპუტატისაგან. კომისიის სხდომები ძირითადათ მიმდინარეობს დეპუტატების აქტიური ჩართულობით, აქტიურობენ როგორც უმრავლესობის წევრები ასევე ოპოზიციონერი კოლეგები.სხდომებზემიმდინარეობსდებატები და აზრთა გაცვლა გამოცვლა ( თუმცა უნდა აღინიშნოს რომ ზოგ შემთხვევაში კვორუმის პრობლემებიც არის, მიუხედავად მრავალგზის თხოვნისა გარკვეული დეპუტატები კვლავ პასიურობენ). საკითხების სპეციფიკურობიდან გამომდინარე სხდომებზე მოწვეული იყვნენ მუნიციპალიტეტის ტერიტორიაზე არსებული სხვადასხვა ორგანიზაციებისა და უწყების ხელმძღვანელი და პასუხისმგებელი პირები.

საანგარიშო პერიოდში ჩატარდა 17 კომისიის სხდომა, რომლებზედაც განხილული იქნა მუნიციპალიტეტისათვის აქტუალური საკითხები. სხდომებზე სხვადასხვა დროს განხილული იქნა:

1. მუნიციპალიტეტის მერის მიერ გაწეული საქმიანობის ანგარიში.
2. მერიის მიერ განხორციელებული სახელმწიფო შესყიდვების შესახებ ანგარიში.
3. მერიის ეკონომიკისა დაქონების მართვის სამსახურის ანგარიში.

4.ზედამხედველობისა და არქიტექტურის სამსახურის ანგარიში.

5.ინფრასტრუქტურისა და კეთილმოწყობის სამსახურის ანგარიში.

6.სტიქიის შედეგად დაზიანებულ მოქალაქეთა განცხადებების შემსწავლელი კომისიის ანგარიში.

7.თვითნებურად დაკავებული მიწის საკუთრებაში აღიარების კომისიის ანგარიში.

ჩამოთვლილი ანგარიშებიდან პირველი 5 ანგარიში, არსებული მდგომარეობის გათვალისწინებით და კომისიის წევრთა კრიტიკული პოზიციის გამო შეფასდა უარყოფითად.

კომისიის სხდომაზე განხილული იქნა საკითხი მუნიციპალიტეტის ბალანსზე რიცხული ქონების მდგომარეობის შესახებ. საკითხის განხილვის შემდეგ მერიას კომისიის სახელით მიეცა რეკომენდაცია შპს „ხარაგაული-2011“-ს სახელზე რიცხული ამორტიზირებული ტექნიკის ჩამოწერის შესახებ, რაც განხორციელდა.

2018 წლის ბოლოს კომისიაზე მოხდა 2019 წლის ბიუჯეტის პროექტის განხილვა, რა დროსაც გამოითქვა ბევრი შენიშვნა და კომისიის მოსაზრება რეკომენდაციის სახით გაეგზავნა მერიას. აქედა მერიის მიერ ზოგი მათგანი გაზიარებული იქნა, თუმცა მიმდინარე წლის განმავლობაში საკრებულოს რეკომენდაციით გათვალისწინებული მუხლებიდან: მუნიციპალური ტრანსპორტით მომსახურება, მრავალბინიანი სახლების რეაბილიტაცია,სხვადასხვა მიზეზით მერია ითხოვდა თანხების სხვა მუხლებში გადატანას. კომისიის სხდომებზე განხილული იქნა 2018 წლის ბიუჯეტის შესრულების საკითხი, ასევე საფინანსო-საბიუჯეტო კომისიასთან ერთად განხილული იქნა 2019 წლის ბიუჯეტის შესრულების ექვსი თვის შედეგები. უნდა აღინიშნოს რომ ბიუჯეტის შესრულების საკითხის განხილვა ორივე შემთხვევაში მოხდა მძიმე კრიტიკის ფონზე და კომისიის წევრების მიერ გამოითქვა არაერთი მწვავე არგუმენტირებული შენიშვნა და მოსაზრება.

კომისიის სხდომაზე განხილული იქნა 2019 წელს ხარაგაულის მუნიციპალიტეტში განსახორციელებელი პროექტების მოწონების საკითხი.

დაბა ხარაგაულის სასმელი წყლით მომარაგების საკითხზე სამსჯელოთ და სტიქიის მიერ დაზიანებული სასმელი წყლის მაგისტრალის აღდგენის საკითხის განსახილველად სხდომაზე მოწვეული იყო გაერთიანებული წყალმომარაგების კომპანიის ხარაგაულის რაიონული ორგანიზაციის მენეჯერი.მისი ინფორმაციით სასმელი წყლის ცენტრალური მაგისტრალის რეაბილიტაცია სტიქიის და მშენებარე საავტომობილო გზის გამო სწრაფად ვერ განხორციელდება, ამიტომ მის რებილიტაციამდე დაბის მოსახლეობა წყალს გრაფიკით მიირებს არსებული ჭაბურღილიდან. მთლიანად მუნიციპალიტეტში სასმელი წყლის მომარაგების მდგომარეობის და დაგეგმილი ღონისძიებების შესახებ ინფორმაციის მოსაწოდებლად მოწვეული იყო მერიის ინფრასტრუქტურის სამსახური. მოწოდებული ინფორმაციით მერია გეგმავს სასმელი წყლის შლანგების შესყიდვას და საჭიროების მიხედვით მათ განაწილებას, ასევე სოფლის მხარდაჭერის პროგრამით იგეგმება ჭაბურღილების მოწყობა.

აქტუალური საკითხებზე სამსჯელოთ კომისიის სხდომაზე მოწვეული იყვნენ სურსათის უვნებლობის ეროვნული სააგენტოს ხარაგაულის რაიონული ორგანიზაციის სპეციალისტები გიორგი კიკალიშვილი და ნინო სახვაძე, რომლებმაც ისაუბრეს ცხოველთა და მცნარეთა დავადებების და მათთან ბრძოლის ღონისძიებებისს შესახებ.მოწოდებული ინფორმაციით სახელმწიფო ანხორციელებს ცხოველთა პრევენციულ აცრებს ადამიანებზე გადამდები დავადებების საწინააღმდეგოდ. განსაკუთრებული ყურადღება დაეთმო აზიური ფაროსანასთან ბრძოლის ღონისძიებებს.ცალკე გამოიყო სურსათის უვნებლობის საკითხი და აღინიშნა, რომ სისტემატიურად ხდება სავაჭრო ობიექტების შემოწმება და შესაბამისი ღონისძიებების გატარება.

ქვეყანაში და რაიონში, სოფლის მეურნეობაში მიმდინარე სხვადასხვა პროგრამების შესახებ, როგორიაა დანერგე მომავალი, კენკროვანი კულტურების ქვეკომპონენტი, აწარმოე საქართველოში, კოპერატივების და მათი გაერთიანებების შესახებ. ინფორმაციის გაცნობისათვის, ასევე სოფლის მეურნეობის კუთხით არსებული მდგომარეობის და გამოწვევების გასაცნობად სხდომაზე მოწვეული იყო სოფლის მეურნეობის სამინისტროს საინფორმაციო-საკონსულტაციო ცენტრის სპეციალისტი ვაჟა მაჭავარიანი.

მოსახლეობის საშეშე და სამასალე ხე-ტყით სარგებლობის ახალი რეგულაციების გასაცნობა ვაპირებთ მოვიწვიოთ სატყეო მეურნეობის სპეციალისტი.

კომისიის სხდომაზე მოსმენილი იქნა ინფორმაცია ა(ა)იპ „ხარაგაულდასუფთავებისა და კეთილმოწყობის გაერთიანება“-გან დასუფთავებისა და კეთილმოწყობის კუთხით მუნიციპალიტეტში არსებული მდგომარეობის და დაგეგმილი ღონისძიების შესახებ.

შპს „ხარაგაული-2011“-ის ხელმძღვანელისაგან მოსმენილი იქნა ინფორმაცია საგაზაფხულო სამუშაოების ჩასატარებლად ტექნიკის მზადყოფნის შესახებ

კომისიის მიერ განხილული იქნა ადგილობრივი მნიშვნელობის საავტომობილო გზის ჩამონათვალი.

საღანძილის თემის სოფელ ჩხერის მოსახლეობის ინიციატივით განხილული იქნა სოფლის ერთი ქუჩისათვის (სადაც ცხოვრობდა) აფხაზეთის ომში გმირულად დაღუპული გიორგი ლურსმანაშვილის სახელის მინიჭების საკითხი, რაზედაც გაიცა დადებითი დასკვნა.

სხვადასხვა დროს კომისიის სხდომებზე განვიხილეთ მუნიციპალიტეტის საკუთრებაში არსებული შენობა-ნაგებობების და მიწის ნაკვეთების საპრივატიზაციო ნუსხაში შეტანის, სარგებლობის უფლებით გადაცემის და იჯარის საკითხები. კომისიის წევრები ამ საკითხეების განხილვაში აქტიურადმონაწილეობენ, ხდება კომისიის მიერ მიწის ნაკვეთების ადგილზე დათვალიერება (ნუნისი, ლაშე, ბორითი, თეთრაწყარო, დაბა ხარაგაული) და მოსახლეობის აზრის შესწავლა, რის შემდეგაც, კომისია მოქალაქეების აზრის გათვალისწინებით გასცემს შესაბამის დასკვნებს. მოსახლეობის აზრის გათვალისწინებით უარყოფითი დასკვნა გაიცა სოფელ თეთრაწყაროში, სოფელ ლაშეში და სოფელ ნუნისში მიწის ნაკვეთების საპრივატიზაციო ნუსხაში შეტანის შესახებ.

კომისიის წევრების მიერ განხორციელდა რიგი მშენებარე ინფრასტრუქტურული ობიექტების დათვალიერება, გამოითქვა შენიშვნები. კომისიის წევრები გამოხატავენ კრიტიკულ დამოკიდებულებას ხარაგაულის მუნიციპალიტეტში მიმდინარე 2017-2018 წლების დაუსრულებელი პროექტების გამო. მიმდინარე წლის პროექტების შესრულების დაბალი ტემპის და მუნიციპალიტეტში 2017 წელს და მიმდინარე წელს მომხდარი ძლიერი სტიქიური მოვლენის სალიკვიდაციო სამუშაოების ძალიან დაბალი შესრულების მაჩვენებლის გამო. ცალკე აღსანიშნავია ადგილობრივი ბიუჯეტიდან ინფრასტრუქტურის კუთხით გათვალისწინებულითანხების სიმწირე და მისი ათვისების ტემპი. ასევე ნელი ტემპით მიმდინარეობს სოფლის მხარდაჭერის პროგრამა და სკოლების რეაბილიტაციის სამუშაოები.

2017 წელს რგპფ დაუსრულებელია ორი პროექტი.

2018 წელს დაგეგმილი 31 პროექტიდან ჩაბარებულია 7 პროექტი, მიმდინარეობს ჩაბარება 5 პროექტზე, შეწყდა ხელშეკრულება 2 პროექტზე, მიმდინარეობს სამუშაოები 17 პროექტზე.

2019 წელს დაგეგმილია 23 პროექტი, ჩაბარებულია 4 პროექტი, მზადაა ჩასაბარებლად 5 პროექტი, შეუწყდა ხელშეკრულება 3 პროექტზე, ტენდერზეა 3, მიმდინარეა 8 პროექტი.

2017 წლის სტიქიის სალიკიდაციოთ დაიგეგმა 26 პროექტი დასრულებულია 21 მიმდინარე 5 (მიროწმინდის გზა, კიცხი-ხიდარის გზები; ვარძია-წყალაფორეთის გზები; ხიდები და ბონდები: საღანძილე, ღორეშა, სარგვეში, ხუნევი)

2019 წლის სტიქიის სამუშაოებზე: 120 000 ლარი ხიდების საპროექტო. დასრულებულია ტენდერი; 400 925 ლარი ტენდერზეა გზის სამუშაოების ლეღვანში. 159370 მიმდინარეობს გზის სამუშაოები ლეღვანში მდინარის მიერ წაღებული გზის რეაბილიტაციისათვის. ასევე ორი ტენდერი მიმდინარეობს საპროექტო სამუშაოებზე.

წელს დაგეგმილია 9 სკოლის რეაბილიტაცია --სამუშაოები მიმდინარეობს მიმდინარეობს ყველა სკოლაზე.

დაგეგმილია 4 ამბულატორიის რეაბილიტაცია-არ შედგა არცერთი ტენდერი.

სოფლის მხარსაჭერის პროგრამით დაგეგმილია 150 პროექტი. ხელშეკრულება გაფორმებულია 70 პროექტზე და მიმდინარეობს სამუშაოები, დარჩენილი რაოდენობიდან უმრავლესობაა სხვადასხვა მასალის შესყიდვა.

კომისიის სხდომებზე სამუშაო გეგმით, მიმდინარე წელს დაგეგმილია სხვადასხვა აქტუალური საკითხების განხილვა, ამავე დროს კომისია გამოხატავს მზაობას, განიხილოს საკრებულოს დეპუტატების თუ რაიონის მაცხოვრებლების მიერ ინიცირებული საკითხები და აწარმოოს მათზე მსჯელობა, კომისიის კომპეტენციის ფარგლებში.

**ხარაგაულის მუნიციპალიტეტის საკრებულოს ეკონომიკის, ქონების მართვისა და ინფრასტრუქტურულ საკითხთა კომისიის თავმჯდომარე მალხაზ ფხალაძე**